Donovan
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Donovan er en britisk sanger, gitarist og komponist. Han begynte som Bob Dylan-kopi og visesanger, men utviklet snart en varm vibratostemme og sin egen form for hippie-pop med mystiske, metaforiske tekster og jazz- og psykedelia-influerte toner.
Donovan er født i Skottland, men vokste fra 1955 opp i Hatfield i England. Både debutsinglen Catch The Wind og oppfølgeren Colours ble store slagere i 1965. Akkompagnert av rock- og jazzmusikere fikk Donovan store hits med:  Sunshine Superman (1966)  Mellow Yellow (1966)  There Is A Mountain (1967)  Jennifer Juniper (1968)  Hurdy Gurdy Man (1968)  Atlantis (1968)  Goo Goo Barabajagal (1969, i samarbeid med Jeff Beck Group) Utover i 1970-årene kom han snart mer i bakgrunnen, men han har fortsatt med konserter og albumutgivelser med varierende frekvens. Donovans best solgte album er debuten What's Bin Did And What's Bin Hid (1965), Sunshine Superman (1966), Mellow Yellow (1967), A Gift From A Flower To A Garden (1968) og Cosmic Wheels (1973).Etter 1983 har han bare sporadisk utgitt album, men fortsatt å turnere verden rundt. Han gjorde comeback i 1996 med Sutras (produsert av Rick Rubin) og i 2004 med Beat Café.Donovan har også skrevet filmmusikk, blant annet til The Pied Piper (1972, han hadde også en rolle i filmen) og Brother Sun, Sister Moon (1973). Han ga i 2005 ut selvbiografien Hurdy Gurdy Man. Les mer i Store norske leksikon popmusikk visesang musikk Eksterne lenker Donovan